Helga-Kamila Ewald

**Helga-Kamila Ewald** (født **Helena Camilla**) var et edensmenneske som var resultatet av halvguden Uranus og Helena kort tid før slaget om Dol Erimar. Da Eden ble ødelagt – og menneskene sendt til ulike deler av Oververdenen – var allerede Helga-Kamila gift med Flynn Ewald.

## ***Biografi***

### **Temming**

* Blod

Født i en tid hvor det ikke fantes restriksjoner på hvem som kunne bruke kreftene sine åpenlyst, var Helga-Kamila blant de første som bar evnen til å temme blod. Hun ble overgått av Uranus' første datter, Lamia, som senere ville smitte menneskerasen med blodtemmingen, hvilket skapte splid og kaos for Vokterne i senere tid etter Edens ødeleggelse.

### **Før fødselen**

Helga-Kamilas mor var en edensk magistratdatter, og var sagt å være den vakreste i landet. Halvguden Uranus var på et tidspunkt før slaget om Dol Erimar i Nyxes. Han ble observert i å dele ut kunnskaper om blodtemming, og ble sendt til maigstraten. Han forførte henne, og ni måneder senere ble Helga-Kamila født.

### **Tidlig liv**

Helga-Kamilas bestefar, Midas, så på denne fødselen med vantro, og hun forviste Uranus fra Nyxes. Ikke lenge etter ble han innhentet av Hermes, Vokternes øyne og ører. Datteren hennes fikk hun lagt i en kiste og kastet utfor en klippe ned i havet. Helga-Kamila fikk sin egen kiste og kastet samtidig. Helena måtte høre barnet hennes skrike og gråte. De ble skilt fra hverandre, men Helga-Kamila overlevde.

Hun ble funnet av noen fiskere, og bragt med til Dol Ewald. Hun ble bragt til byens magistrat, Skylax, som oppdro henne som sin egen datter – i tett selskap med adoptivbroren sin, Flynn. Helga-Kamila startet ut som **Helena Camilla**, oppkalt etter Flynns avdøde søstre.

Da kreftene hennes ble oppdaget, tok Skylax henne inn i folkehæren. Her ble hun undervist i måter å bruke kreftene sine til å helbrede skadde – ikke uten tap – men også bruke dem til å tvinge mennesker i kne. Dette gjorde at Helga-Kamila var en sterk kvinne i voksen alder. Hun ble ettertraktet av flere menn, men hun hadde bare øye for Flynn. Skylax lot dem vies, og hun endte med å bære frem fire sønner: ett sett trillinger, og én sønn utenom.

### **Slaget om Dol Erimar**

*Utdypende artikkel: Slaget om Dol Erimar*

På et tidspunkt etter den siste sønnens ankomst til Oververdenen, døde Skylax. Kroppen hans ble kremert og kastet utfor en klippe – hvor han ville bli en del av sine forfedre. Sammen med utpekingen av Flynn til den nye magistraten, gjorde Deianeira avkall på sin stilling, og Helga-Kamila ble magistrat sammen med mannen sin. Som magistrater, sluttet de seg til Abbas og Sabba i krigen mot Vokterne, og sto på menneskenes side under slaget om Dol Erimar i 3612.

Slaget endte med Persofene og Heidos' død, samt fallet til flere edenshus. Vokterne steg ned, og kom med en advarsel: menneskene hadde besvist at de aldri ville være mer enn krigshissende, lumske skapninger. Menneskerasen fikk én uke til å evakuere fra Eden før Vokterne ville ødelegge nasjonen. Helga-Kamila og hennes familie tok ett av skipene som tilhørte Dol Ewald, sammen med en større del av byens innbyggere. Det var allikevel ikke mer enn 2/5-deler av innbyggerantallet som klarte å komme seg bort i tide. Resten var vitne til ødeleggelsen av nasjonen de hadde kjempet for å befri.

### **Flynn City**

Som edensmenneske, var hun én av pionerene som koloniserte Avalon. Hun hadde allerede født fire barn da hun ankom Avalon i nord, og hadde tjenestegjort som kasserer for huset Osiris – hvilket ga henne bakgrunnsstoffet hun trengte for å kunne administrere. Sammen med menneskene som hun hadde ankommet med, sørget hun for at en by ble grunnlagt og et sosialt arbeid ble igangsatt. Hun gjorde seg selv til guvernør av Flynn, og oppkalte byen etter hennes mann – som ikke overlevde overfarten fra Eden til Avalon.

## ***Ettermæle***

Helga-Kamila grunnla huset Ewald. Dette gjør henne dessuten til én av de første adelige av Avalon.

## ***Trivia***

1. *Helga* er den feminine nord-europeiske formen av *Helge*, som kommer fra det norrøne *Helgi –* avledet av *heilagr* "hellig, velsignet".
2. *Kamila* er en form av *Camilla*, som har sitt utspring fra *Camillus*, som trolig er av etruskisk opprinnelse og ukjent betydning. Det er sannsynligvis relatert til det latinske ordet camillus "en ungdom ansatt i religiøse tjenester".
3. *Ewald* kommer fra et germansk navn som var sammensatt av elementene *ewa* "lov, kutyme" og *wald* "herske".
4. *Helena* er en variant av *Helene*, som kommer fra det greske ordet *helene "*lys" eller "skinne".